Foto's: En die nuwe Mej. SA is… | Maroela Media
Lalela Mswane (Foto: @Official_MissSA/Twitter)
Lalela Mswane is Saterdag by die Grand Arena by die GrandWest Casino in Kaapstad as die nuwe mej. Suid-Afrika gekroon.
Moratwe Masima en Zimi Mabunzi het die res van die top-drie uitgemaak nadat Bianca Bezuidenhout en Jeanni Mulder uitgeval het.
Die wenner van Mej. SA wen 'n pryspakket en borgskappe ter waarde van meer as R4 miljoen.
Sy ontvang onder meer R1 miljoen in kontant van die Mej. SA-organisasie sowel as 'n ten volle gemeubileerde en gediensde woonstel in die luukse Central Square in Sandton, Johannesburg, wat deur die binnehuisversierder Vursa gemeubileer is. Sy ontvang ook 'n Mercedes‑Benz C-klas-sedanmotor om mee rond te rits terwyl sy die kroon dra.
Die Mej. Suid-Afrika-kompetisie het vanjaar geskiedenis gemaak met die huidige titelhouers van die mej. Wêreld-, mej. Heelal- en mej. Supranasionaal-kompetisie wat die geleentheid bygewoon het.
Die top-drie (Foto: @Official_MissSA/Twitter)
Die Ndlovu-jeugkoor, wat die VSA stormgeloop het toe hulle die eerste koor geword het wat die finale ronde van die talentsoekreeks America's Got Talent gehaal het, asook die bekroonde gospelsanger Ntokozo Mbambo en musiekvervaardiger Zakes Bantwini, het tydens die geleentheid die gehoor vermaak.
'n Hele rits top-Suid-Afrikaanse mode-ontwerpers was vanjaar weer deel van die geleentheid. Tracy B was vir die swemdrag verantwoordelik terwyl vyf van Suid-Afrika se voorste ontwerpers, Georges Malelu, Iman Itumeleng Mtshali, Jolandie Fouché, Lena-Lisa Retief en Sello Medupe, die deelnemers se ander uitrustings ontwerp het.
Die top-vyf (Foto: @Official_MissSA/Twitter)
Vanjaar se keuringspaneel het net uit vroue bestaan. Dit was die huidige mej. Heelal, Andrea Meza, 'n voormalige mej. Heelal, Pia Alonzo Wurtzbach (2015), twee voormalige mej. SA's, Basetsana Kumalo (1994) en Tamaryn Green (2018), die aktrise Shannon Esra, vise-kansellier van die Universiteit van Kaapstad, Mamokgethi Phakeng, en radio- en televisieaanbieder Dineo Ranaka.
Anele Mdoda en Nico Panagio, twee van Suid-Afrika se bekendste glanspersoonlikhede, het vanjaar se Mej. Suid-Afrika-skoonheidskompetisie aangebied.
Wat ñ klugspul!
Ek dink as kaap van goede hoop afstig van Suid-Afrika moet daar nie so kompetisie wees nie,dit is volgens my opinie vernederend om soos beeste uitgestal te word dan besluit n groepie mense wie die beste lyk en dan wen jy soos 'n skoubees met 'n lint om die nek.
Jy moet ingeteken wees om te stem46-5Jy moet ingeteken wees om te stem
As ek mense ken en hoe hulle sou stem sou sy laaste moes gekom het
n Ware klug maar dit is die nuwe SA
Jare terug, ons praat nou van baie jare, was dit die ding om tekyk in Desember…ons kon nie wag om voor die tv tesit en die hele ding tekyk en dan tesien wie die kroon kry…nou is dit oo was die Mej SA aan okay whatever geen iemand om…Dit is net nog n ding soos idols wat oorgeneem word deur n ras kaart.. jammer om so tese maar dis hoe ek voel…